**KLAIPĖDOS LOPŠELIO-DARŽELIO „LINELIS” RESPUBLIKINIO IKIMOKYKLINIO IR PRIEŠMOKYKLINIO UGDYMO PROJEKTO „MANO KURIAMOS KNYGOS ISTORIJA“ NUOSTATAI**

*Pasaulinė knygos diena švenčiama balandžio 23 d. visame pasaulyje Jungtinių Tautų organizacijos sprendimu. Šia švente siekiama pabrėžti knygos vertę (atsiradus televizijai ir internetui, žmonės mažiau skaito knygas).*

*Knyga suteikia žmogui žinių, idėjų, dvasinio peno, skatina vaizduotę ir kūrybiškumą, grožio ir moralės sampratą. Knyga padeda tautai pristatyti savo kultūrą kitoms šalims ir susipažinti su kitų tautų kultūra.*

*Pirmoji lietuviška knyga buvo išleista 1547 m. - Martyno Mažvydo Katekizmas.*

**I SKYRIUS**

**BENDROSIOS NUOSTATOS**

1. Klaipėdos lopšelio-darželio ,,Linelis“ respublikinio projekto (toliau – projektas) ,,Mano kuriamos knygos istorija“ nuostatai reglamentuoja projekto tikslą ir uždavinius, projekto dalyvius, projekto organizavimo tvarką, baigiamąsias nuostatas.

**II SKYRIUS**

**PROJEKTO TIKSLAS IR UŽDAVINIAI**

1. Projekto tikslas – sudominti vaikus knygomis, jų atsiradimo istorija, įvairove.
2. Projekto uždaviniai:
	1. Padėti vaikams pamilti ir gerbti knygą.
	2. Sužadinti vaikų domėjimąsi knyga, poreikį skaityti ir rašyti.
	3. Padėti vaikams suprasti ir natūraliai vartoti terminus „knygos viršelis“, „knygelės turinys“, „autorius“ ir pan.
	4. Žadinti vaiko norą klausytis, kurti, eiliuoti, žaisti žodžiais, taisyklingai juos tarti.
	5. Skatinti vaikų knygelių kūrybą kaip meninę raišką ir savitą komunikavimo būdą.

**III SKYRIUS**

**PROJEKTO ORGANIZATORIAI**

1. Projekto organizatoriai:
	1. Klaipėdos lopšelio-darželio ,,Linelis“, adresas – Laukininkų g. 10, LT-95140, Klaipėda,tel. (8-46) 322317, el. paštas: dlinelis@gmail.com, priešmokyklinio ugdymo mokytoja metodininkė Irina Blažaitienė ir priešmokyklinio ugdymo mokytoja metodininkė Ilona Urusovienė.
2. Projektą koordinuoja – Klaipėdos lopšelio-darželio „Linelis“ l. e. direktoriaus pareigas Viktė Radavičiūtė.

**IV SKYRIUS**

**PROJEKTO DALYVIAI**

1. Projekte kviečiami dalyvauti ikimokyklinio ir priešmokyklinio ugdymo įstaigų ugdytiniai, jų tėveliai, bendruomenės.

**V SKYRIUS**

**PROJEKTO ORGANIZAVIMO TVARKA**

1. Ugdytiniai su pedagogais ar tėveliais savarankiškai pasirinkdami kūrybinės raiškos priemones: piešia, lipdo, kerpa, klijuoja bei įvairiais kūrybiniais būdais kuria savo knygelę:
	1. Knygelėje turi atsispindėti norimas perteikti **turinys** ir knygelės **tema**;
	2. Dalijantis nuotraukomis būtinas trumpas komentaras apie knygoje slypinčią istoriją.
2. Projekto dalyviai nuo 2021 04 20 iki 2021 04 30 pateikia kūrybiškai, estetiškai sukurtą knygutę, kurią nufotografuoja (pilnai atspindėti temą padėtų nuotrauka-koliažas) ir įdeda į privačią *Facebook* grupę: **Projektas ,,Mano kuriamos knygos istorija“.**
3. Projekto dalyviai pateikdami nuotrauką, užpildo dalyvio anketą **(priedas Nr. 1)** ir atsiunčia nurodytu el. paštu. **El. paštas:** **varpelisgrupe@gmail.com****. Tik gavus anketą bus išrašoma pažyma apie dalyvavimą projekte.**
4. Papildoma informacija teikiama telefonais 8-650-21916 – Irina, 8-684-76970 - Ilona.

**VI SKYRIUS**

**PROJEKTO DALYVIŲ KŪRYBINIŲ DARBŲ APDOVANOJIMAS**

1. Parodos dalyviams bus išsiųsti padėkos raštai ir pažyma į Jūsų nurodytą el. paštą.

**VII SKYRIUS**

**BAIGIAMOSIOS NUOSTATOS**

1. Dalyvavimas projekte užtikrina dalyvių sutikimą, kad vaikų, šeimos narių darbai gali būti fotografuojami ir/ar fotografuota medžiaga viešinama (nepažeidžiant Bendrojo duomenų apsaugos reglamento nuostatų) organizatorių internetinėje svetainėje [www.dlinelis.lt](http://www.dlinelis.lt).
2. Organizatoriai pasilieka teisę koreguoti projekto nuostatus.

**Priedas**

|  |  |
| --- | --- |
| Mokytojo vardas, pavardė, el. paštas. |  |
| Ugdymo įstaiga. |  |
| Ugdytinio vardas, pavardė, amžius |  |